Et øjenvidne fortæller til TV 2 | ØSTJYLLAND, at to personer er kommet til skade ved episoden, og at den ene er kørt væk med ambulance. Episoden skete kørt før pausen i kampen, hvor et stykke bund i mobiltribunen pludselig gik i stykker. - I forbindelse med en scoring kort tid før pausen rejste en mand sig op, jublede og hoppede lidt rundt, men det kunne træet i tribunen ikke holde til, så det gav efter, og han gik igennem, siger indsatslederen Carsten Kjær fra Nordjyllands Politi til tv2oj.dk. Han fortæller, at manden er faldet cirka tre meter ned og ramt jorden. - Manden er kørt til hospitalet for at blive tjekket, siger indsatsleder, der fortæller, at politiet efter uheldet ryddede en del af tribunen. Uheldet skete bag det mål, hvor hjemmeholdets fans fra Hobro holder til.

Opsummering:
Et lille stykke af en mobiltribune bag det ene mål på DS Arena i Hobro er brast sammen under superligakampen mellem AGF og Hobro fredag aften.